জর্জ রয় হিল
জর্জ রয় হিল (ইংরেজি: George Roy Hill; ২০ ডিসেম্বর ১৯২১ - ২৭ ডিসেম্বর ২০০২) ছিলেন একজন মার্কিন চলচ্চিত্র পরিচালক। তিনি পল নিউম্যান ও রবার্ট রেডফোর্ড অভিনেতা যুগলকে নিয়ে বুচ ক্যাসিডি অ্যান্ড দ্য সানড্যান্স কিড (১৯৬৯) ও দ্য স্টিং (১৯৭৩) চলচ্চিত্র নির্মাণের জন্য প্রসিদ্ধ। প্রথম চলচ্চিত্রটির জন্য তিনি শ্রেষ্ঠ পরিচালনা বিভাগে বাফটা পুরস্কার এবং দ্বিতীয় চলচ্চিত্রটির জন্য শ্রেষ্ঠ পরিচালনা বিভাগে একাডেমি পুরস্কার অর্জন করেন। তার নির্মিত অন্যান্য উল্লেখযোগ্য চলচ্চিত্রসমূহ হল স্লটারহাউজ-ফাইভ, দ্য ওয়ার্ল্ড অ্যাকর্ডিং টু গার্প, দ্য ওয়ার্ল্ড অব হেনরি অরিয়েন্ট, হাওয়াই, থরোলি মডার্ন মিলি, দ্য গ্রেট ওয়াল্ডো পেপার, স্ল্যাপ শট, ফানি ফার্ম, আ লিটল রোম্যান্স, এবং দ্য লিটল ড্রামার গার্ল।